Dette er nok et af de mest ofte stillede spørgsmål, men det er svært at give et facit, da alle opgaver er forskellige. Der er nemlig mange faktorer, der kan spille ind, når vi skal beregne hvor lang tid, flytningen vil tage. Herunder kan nævnes, hvor lang afstand der er fra parkeringsmuligheder til adressen, om der er genstande, der er vanskelige at få op og ned af trapper, eller om selve opgangen kan give vanskeligheder. Hvilken sal adresserne ligger på, og om der er elevator i bygningen spiller også en rolle. Det kan være møbler eller genstande, der skal demonteres, eller ekstra inventar på eksempelvis loft, skur eller kælderrum, som ikke er nævnt i den oprindelige beholdning. Under selve transporten kan der være færgeture eller kø på motorvejen, hvilket også spiller ind på flytningens varighed. Det er altså svært at give et facit, men jo flere oplysninger du giver os, jo nemmere er det for os at give dig et tidsestimat.